יחידת אופק

יחידת אופק 324 היא יחידה טכנולוגית-מבצעית בחיל האוויר הישראלי. היחידה עוסקת בהנדסה, פיתוח ותחזוקה של מערכות תוכנה, ובהן מערכות המותקנות במטוסי החיל, מערכות המשמשות את מערך הבקרה האווירית והמודיעין, מערכות לתכנון ושליטה, כלי טיס בלתי מאוישים, מערכות לניהול ידע, תשתיות IT, מערכות לוחמת סייבר ועוד. היחידה מעניקה שירותי מחשוב לכל זרוע האוויר והחלל של צה"ל. היא אחראית, בין השאר, על פיתוח ותחזוקת בנק המטרות של כלל צה"ל.

היחידה כפופה ללהק ציוד (לצ"ד), ובראשה עומד קצין בדרגת אלוף-משנה. יחידות משנה שלה שוכנות בבסיסי הקריה, צריפין ופלמחים. מרבית כוחה מורכב מעתודאים, חיילים בוגרי קורסים של בסמ"ח (תוכניתנים, מפתחי DevOps, מגני סייבר, דאטה אנליסטים וכדומה), אקדמיזטורים, בוגרי מסלולי תוכנית תלפיות ותוכנית פסגות, וחיילים שעברו הכשרה בבית הספר למקצועות הטכניים.

היסטוריה
"אופק 324" הוקמה בדצמבר 2005 כאיחוד של שתי יחידות תוכנה: האחת, יחידת ממד"ס (מערכות מבצעיות הנדסיות), שהוקמה ב-1975 בבסיס פלמחים ביוזמת עדי בירן, מפקדה הראשון, לימים אל״ם, רמ״ח פיתוח בחיל האוויר. השנייה, יחידה 180, שהוקמה ב-1959 בפיקודו של סא"ל יחיאל אלון, כאחת מהיחידות המסונפות לממר"ם, והועברה לבסיס חיל האוויר בצריפין ב-1979. עם איחוד היחידות הפך אל"ם עשהאל מובשוביץ, שהיה מפקד ממד"ס, למפקדה הראשון של אופק, וכיהן בתפקיד כשנתיים.

יחידת 324 אופק זכתה בפרס הרמטכ"ל ליחידה הטכנולוגית המצטיינת בצה"ל לשנת 2013.

אפליקציה לשימוש אזרחי שפיתחה היחידה מציגה את מטס יום העצמאות של חיל האוויר.

ביחידה משרתות גם עשרות נשים חרדיות בתפקידי מחשוב כאזרחיות עובדות צה"ל.

היחידה מתכוננת לעבור יחד עם יחידות התקשוב האחרות בצה"ל לקריית התקשוב, וזאת במסגרת פרויקט העתקת בסיסי צה"ל לנגב.

 מבנה היחידה 
היחידה מורכבת מתשע יחידות משנה, כאשר כל יחידת משנה אחראית על חלק אחר בעולם התוכנה. בראש כל יחידת משנה עומד קצין בדרגת סא"ל.

+מבנה ארגוני - יחידת אופק 324שםתפקידיחידת המטהאחראית על ניהול מבנה הכוח של היחידה, שלישות ולוגיסטיקה. מפקדה הוא גם סגן מפקד אופק בפועל. היחידה יושבת בצריפין ובקריה.יחידות רוחביותיחידת מע"תאחראית על הזמינות ועל המבצעיות של רשתות חיל האוויר ועל האפליקציות המפותחות באופק. משמשת לרוב כדרג ב' (הדרג התפעולי) ביחידה. בנוסף, תחום ההגנה בסייבר הוא תחת אחריותה. חלק מהיחידה מאיישים את הבור בקריה 24 שעות ביממה. היחידה יושבת בצריפין ובקריה.יחידת תשתיות הנדסיותאחראית על הנדסת התשתיות המבצעיות של חיל האוויר. מתמחה באפיון של רשתות, מערכות ואפליקציות בחיל האוויר, וכן בכלים להגנה בסייבר. למרות שמה, היחידה מחזיקה ביכולות מחקר ופיתוח על מנת לענות על צורכיהם השונים של לקוחותיה. מהווה מקור ידע בתחום התשתיתי על שלל תחומיו. משמשת כדרג ד' (הדרג ההנדסי) ביחידה. יושבת בקריה.יחידת הנדסהאחראית על אפיון המערכות ביחידה (UX), בדיקה של טכנולוגיות חדשות לקראת הטמעתן ביחידה, ופיתוח תכנים לימודיים על מנת לשפר את דרך הפיתוח ביחידה. בנוסף, אחראית על תחום הדאטא, וכוללת עיסוק בכלי AI, BI ו-big data. יושבת בקריה ובצריפין.יחידות אפליקטיביותיחידת מע"מאחראית על בניית מערכות שליטה ובקרה למטה המבצעי של חיל האוויר. יושבת בקריה.יחידת מת"ןאחראית על בניית מערכות הנוגעות לתחום המודיעיני בחיל האוויר (למד"ן) ומערכות סייבר. יושבת בקריה.יחידת מט"סאחראית על בניית מערכות לטייסות ולכטממ"ים. יושבת בצריפין.יחידת מה"ןאחראית על פיתוח מערכות למערך ההגנה האוויריתניצן סדן, הקברניט, צופים פגיעה: איך יודעים היכן בדיוק ייפלו טילים ששוגרו לישראל?, כלכליסט 28.3.2025 ולמערך הבקרה האוויריתמיכל פומרנץ, צופים פגיעה: איך יודעים היכן בדיוק ייפלו טילים ששוגרו לישראל?, אתר חיל האוויר 28.08.2022יעל קוצ'רגין, "חרבות ברזל": כיצד מיירטים כטב"ם אויב?, אתר חיל האוויר 16.10.2023. יושבת בפלמחים.יחידת מא"באחראית על פיתוח אוויוניקה למטוסי חיל האוויר, וכן על סימולטורים וכדומה. יושבת בצריפין.

 מפקדי היחידה 
+מפקדי יחידה 180תקופהסא"ל יחיאל אלון1959-1964סא"ל זאב שליט1964-1967סא"ל דן גרנות1967-1971סא"ל בן עמי ברש1971-1974סא"ל עזרא הראל1974-1978סא"ל אברהם יעקבי1978-1983אל"ם יוסי אליאב1983-1985אל"ם אריק אורלב1985-1988אל"ם יורם רומם1988-1991אל"ם אורי ערד1991-1995אל"ם מרדכי מרגלית1995-1998אל"ם עופר צברי1998-2000אל"ם אריה ונונו2000-2005

+מפקדי יחידת ממד"סתקופהאל"ם עדי בירן1975-1976אל"ם אבי פרי1976-1982אל"ם אלי גמזון1982-1985אל"ם יהודה ברון1985-1988אל"ם דרור גינוסר1988-1991אל"ם חנן אפשטיין1991-1994אל"ם מיכאל הכהן1994-1996אל"ם רמי שוורץ1996-1999אל"ם עופר בורין1999-2002תא"ל רן לוי2002-2004אל"ם עשהאל מובשוביץ2004-2005

+מפקדי יחידת אופקתקופהאל"ם עשהאל מובשוביץ2005-2007אל"ם זאב אלרואי2007-2011אל"ם אורי חיאק2011-2014אל"ם אופיר בר2014-2017אל"ם דרור זליכה2017-2020אל"ם יריב נחמיאס2020-2023אל"ם ד׳2023-

 שם היחידה 
שם יחידת 'אופק' הוצע על ידי בוגר היחידה, ערן ישראלי.

 סמל היחידה 
סמל היחידה הנוכחי מכיל ארבעה מרכיבים. המרכיב הראשון הוא סמל חיל-האוויר המוצג בכנפיים. המרכיב השני הוא ינשוף, חיה מדויקת חכמה וחרוצה שרואה למרחק. המרכיב השלישי הוא מטרה מייצג מיקוד במטרה ליצירת יכולת מבצעית משמעותית לחיל-האוויר. אופן יישום המטרה הזו הוא דרך הטכנולוגיה, שמיוצגת בסמל על ידי קווי רשת מחשוב וכמעגל חשמלי מודפס, שהם המרכיב הרביעי.

לקריאה נוספת
 יורם רומם, אני לוקח, "חיל האוויר - הצד הטכנולוגי", "חיל האוויר - יחידה 180", הוצאת כנרת זמורה-ביתן דביר 2021, עמודים 204–246

קישורים חיצוניים











קובי פינקלר, פרויקט גלילאו, מערכת ייחודית: האנשים שעומדים מאחורי הצלחות חיל האוויר במרחב, אתר קול חי, 22 ביוני 2020
שירה פיינסקי, יחידת "אופק 324" מציינת 15 שנים של עשייה ביטחונית, באתר חיל האוויר הישראלי, 22 בדצמבר 2020

אלמוג אמר, הנשיא ריבלין לשוחרי המכללה הטכנולוגית של חיל האויר: "כולנו בני הארץ", באתר מבזק, אפריל 2021
יסמין דרור, עם הפנים לעתיד, באתר חיל האוויר הישראלי, אפריל 2021
יסמין דרור, שולטים מהתא: המקום שאחראי על כלל מערכות החיל, באתר חיל האוויר הישראלי, 16 באוגוסט 2021




הערות שוליים

אופק
קטגוריה:המחשוב בצה"ל
אופק